Junie 2018 riglyne vir huiskerke en selgroepe
Written by webmaster on May 31, 2018 . Posted in Kleingroepe
Kan Facebook help met die heling van emosionele wonde en trauma?
Written by Wilma le Roux on May 24, 2018 . Posted in Jeug en familie, Kursusse, VBO
Berading met behulp van Facebook
Het jy geweet jy kan sosiale mediums (met spesifieke verwysing na Facebook en Instagram) gebruik in die beradingsproses met jongmense?
Op 19-21 Junie 2018 kan jy kom deelneem aan ‘n kursus wat ingerig word as ‘n baie praktiese werkswinkel oor die beradingsproses met jongmense wat gebruik maak van Facebook en Instagram. Die oogmerk is psigiese asook geestelike groei by jongmense wat algemene funksionering verbeter.
Hierdie is ‘n praktiese kursus en daarom gaan die deelnemers gedurende die kursus:
Nuwe Facebook profiele skep en dit ondersoek
Geleentheid kry om ander se profiele te ontmasker
Gevallestudies aanhoor en praktiese raad inwin
‘n Rollespel waarneem om sekere aspekte van die beradingsproses te beklemtoom wat gebruik maak van Facebook
Selfbewuswording versterk en vaardighede leer om onbewustelike prosesse te ondersoek met behulp van Facebook en Instagram
Self ervaar hoe daar op ‘n buigbare en nie-bedreigende wyse gekyk word na hul eie eie psigiese en geestelike funksionering en groei te stimuleer ten opsigte van identiteit, verhoudings asook emosionele verwonding en trauma.
Ons hoop deelnemers gaan met die volgende uit die werkswinkel stap:
‘n Nuwe gemaklike benadering om met jongmense te werk en hulle te kan nooi om deel te word van die beradingsproses op ‘n nie-bedreigende wyse.
Nuwe insigte om psigiese en geestelike groei by jongmense te stimuleer en gevolglik beter funksionerende individue
Praktiese kennis en vaardighede wat hulle wil gaan toepas tydens die werk met jongmense
Belangrik: ter wille van die praktiese aard van die kursus moet jy enige twee foto’s saambring (van jou verlede)
Sien jou daar!!!
Om in te skryf, kliek hier vir die vorm VBO9 Berading mbv Facebook en
stuur die voltooide inskrywingsvorm dan saam met die betaalbewys na Wilmavóór 12 Junie 2018
Verdien só VBO-punte
Written by Wilma le Roux on May 7, 2018 . Posted in VBO
Nuwe lys vir verdien van VBO-krediete
Woon jy ver van Stellenbosch?
Is jy alleen in ‘n gemeente?
Is jy sommer moedeloos en kwaad oor jy moet VBO-punte verdien en daar is nie tyd om so lank weg te wees nie?
In die afgelope paar maande het die VBO-kantoor koppe bymekaargesit om nuut te dink oor maniere om VBO-punte te verdien. Die uiteinde was die lys wat hier onder beskikbaar is, en wat in Maart deur die VBO-Forum goedgekeur is.
Ons het die lys uitgebrei sodat daar verskeie kursusse en metodieke is waarop jy aan jou voortgesette leer kan werk;
ons het gediversifiseer om ruimte te skep dat jy nie net op akademiese vlak nie, maar ook wat betref nuwe ‘skills’-aanleer en inbou in jou liggaamlike gesondheid krediete kan verdien – ‘n werklike liggaam-, siel- en gees opbouproses.
Neem in ag dat dit net vereis dat jy ten minste een ‘akademiese’ kursus ook moet bywoon om jou jaarlikse vereiste punte mee op te bou.
(LW die kursus(se) kan in jou eie of ‘n nabygeleë ring ook wees – onthou ons probeer al hoe meer kursusse na ringe neem op die ring se aanvraag)
Vir die nuwe lys, kliek hier: Verwerwing van VBO-Krediete Maart 2018
Her-ontdek die krag van die Evangelie!
Written by Wilma le Roux on April 26, 2018 . Posted in Conferences, Ekklesia, Konferensies, VBO, Vennote
Die Fakulteit Teologie van Universiteit Stellenbosch (US) se jaarlikse Winterskool is reeds ŉ instelling op die US kalender en word vanjaar aangebied van Dinsdag 5 Junie tot Donderdag 7 Junie 2018 met die tema
Justice, Reconciliation and Unity: Rediscovering the Power of the Gospel.
Die hoofsprekers is
Me Eleanor de Jongh van die Instituut vir Geregtigheid en Versoening,
Dr Wilhelm Verwoerd van die Beyers Naudé Sentrum vir Publieke Teologie en
Prof Reggie Nel, dekaan van die Fakulteit Teologie, US.
Die koste beloop R450 vir die volle kursus.
Kliek hier vir meer inligting: SU Theology – Winter School Program 2018
en hier vir die registrasievorm: WinterSchoolRegistrationForm2018
Die sluitingsdatum vir registrasie is 31 Mei 2018
(spesiale afslag vir vroeë registrasie voor 18 Mei 2018).
Navrae:E-pos Helette ; of tel.no. 021 808 9560
ONS DEEL OPWINDENDE NUUS!
Written by webmaster on April 16, 2018 . Posted in Jeug en familie, KIX-KOM
Teen hierdie tyd is almal al goed op dreef met Kix 2018 se ontmoetings: “Vreemde en Crazy stories in die Bybel”. Ons is dankbaar oor elke Kix-leier wat met die kinders werk in gemeentes, gemeenskappe, skole en nasorge. Ons hoor ook hoe Kix-groepe besig is om te woeker met die “Jesus vir Japan”-projek en ons hoor van kinders wat al in Japannees kan groet! Stuur gerus jul foto’s en video opnames vir ons om te deel.
Ons verwelkom Ronelle de Graaf as die nuwe sekretaresse in die Jeugkantoor. Skakel haar gerus vir enige navrae oor Kix-sake (e-pos: jeug@sun.ac.za; telefoon: 021 8089050).
Opwindende nuus is dat die Kinderbedieningskonferensie om die draai is: 11 en 12 September 2018! Kix hou gewoonlik elke 4 jaar ‘n een-dag sinode waarheen alle Kix-leiers genooi word. Hierdie jaar hou ons ‘n groter twee-dag Kinderkonferensie waarheen ons ook alle ander kinderbedieningsleiers nooi. Dus word alle gemeenteleiers, predikante, kategete, ouers, oumas en oupas, onderwysers, jeugwerkers en almal wat met kinders werk, ook uitgenooi. Die konfe-rensie se tema is: “Toegerus Vir Die Toekoms”. Die dinamiese sprekers en praktiese werkswinkels sal oor ‘n verskeidenheid temas handel wat hierby aansluit. Kom leer hoe om tegnologie in te span, met ouers te werk en die nuwe geslag kinders (Generasie Y) beter te verstaan. Kom kry nuwe aanbiedingsidees en leer om kreatiewe vaardighede te gebruik. Kom koop hulpmiddels en kom gesels met ander mense en bedieninge wat met kinders in Suid-Afrika werk. Jy sal verseker toegerus wees vir die toekoms na hierdie heerlike twee dae! Die konferensie sal plaasvind in die noordelike voorstede van Kaapstad, maar die presiese plek en reëlings sal nog deurgegee word. Slaapplek en vervoer word deur deelnemers self gereël.
Ons sien daarna uit om jou en jou mede-Kix-leiers (en almal wat met kinders werk) daar te verwelkom!
Kix.Kom 2018 tweede kwartaal.pdf
Mei 2018 riglyne vir huiskerke en selgroepe
Written by webmaster on April 16, 2018 . Posted in Kleingroepe
met die sleuteltekste van die leesrooster as basis.